صحت اور خاندانی بہبود کی وزارت
صحت کے مرکزی وزیر ڈاکٹر منسکھ مانڈویا نے برانڈ انڈیا بنانے سے متعلق سینئیر آئی ایف ایس آفیسران کے ساتھ گول میز کانفرنس سے خطاب کیا
ڈاکٹر منسکھ مانڈویا نے کہا کہ بیرونی ممالک سے جو لوگ ہندوستان میں علاج کرانا چاہتے ہیں ان کی سہولت اور معتبرمعلومات مہیا کرنے کی غرض سے ‘ایک قدم ’ پورٹل بنایا جارہا ہے
‘‘ہم پُر عزم ہیں کہ اپنی راویتی ادویہ صنعت کو مزید مستحکم کرکے اور ‘ہیل ان انڈیا’ اور ‘ہیل بائی انڈیا’ پہل قدمیوں کو فروغ دے کر ، ہندوستان کو ایک طبی ویلیو مرکز بنائیں ’’: صحت کے مرکزی وزیر
مرکزی وزیر برائے صحت اور خاندانی بہبود اور کیمیکلز اور فرٹیلائزر ، ڈاکٹر منسکھ مانڈویا نے آج وگیان بھون نئی دلی میں ہندوستانی برانڈ بنانے کے عنوان پر سینئیر آئی ایف ایس افسران کے ساتھ گول میز کانفرنس سے خطاب کیا۔
اس موقع پر خطاب کرتے ہوئے ڈاکٹر منسکھ مانڈویا نے کہا کہ ہندوستان اپنی شاندار صحت نگہداشت ایکو سسٹم اور عالمی سطح کی طبی سہولیات کے ساتھ پوری دنیا کے لئے توجہ کا مرکز بن گیا ہے۔انہو ں نے کہا ،‘‘ آج دنیا کے مختلف ممالک سے لوگ بڑی تعداد میں علاج کے لئے ہندوستان آرہے ہیں ۔ طبی سیاحت کو مزید فروغ دینے کی غرض سے حکومت ہند نے عزت مآب وزیر اعظم کی قیادت میں ‘ہیل ان انڈیا ’ پروگرام کا آغاز کیا ہے۔ اسی طرح ہم نے ‘ ہیل بائی انڈیا’ پروگرام شروع کیا ہے۔ یہ ہماری طبی ورک فورس کو پری دنیا میں سفر کرنے کا ایک موقع مہیا کرے گا اور ایک صحت مند عالمی سوسائٹی بنانے میں تعاون دے گا۔’’ انہوں نے مزید کہا ‘‘ ہم پُرعزم ہیں کہ اپنی روایتی ادویہ صنعت کو مزی مستحکم کرکے اور ‘ہیل ان اڈیا’ اور ‘ ہیل بائی انڈیا’ کو فروغ دے کر ہندوستان کو ایک عالمی طبی قیمتی مرکز بنائیں ۔’’
ڈاکٹر منسکھ مانڈویا نے طبی ویلیو سیاحت کو مزید مستحکم کرنے کے لئے اقدامات کئے جانے کی ضرورت کو اجاگر کرتے ہوئے مشورہ دیا کہ علاج کی غرض سے ہندوستان کا سفر کرنے والے لوگوں کے لئے پوری دنیا میں پھیلی ہندوستانی سفارتخانوں میں سہولیاتی مراکز قائم کئے جائیں۔ اس کے علاوہ ان لوگوں سے جو ہندوستان میں علاج کرارہے ہیں ،سے فیڈ بیک / گواہیاں حاصل کرنے کے لئے ایک نظام بنایا جاسکتا ہے۔ یہ طبی سیاحت کو ‘برانڈ انڈیا’ بنانے میں ہماری مددکرے گا۔ انہوں نے مزید کہا کہ بیرونی ممالک سے جو لوگ ہندوستان میں علاج کروانا چاہتے ہیں، ان کی معتبر معلومات کی آسانی اور سہولت کے لئے ایک ‘ ایک قدم ’ پورٹل بنایا جارہا ہے۔
طبی شعبے کے میدان میں دوسرے ممالک کے ساتھ معاہدات کرنے کی ضرورت پر زور دیتے ہوئے صحت کے مرکزی وزیر نے کہا کہ جاپان کے ساتھ ہمارا ایک معاہدہ ہے کہ باہنر نرسیں مہیا کرائی جائیں ۔ باہنر طبی افرادی قوت کے لئے اس طرح کے معاہدات دوسرے ممالک کے ساتھ بھی کئے گئے ہیں۔وزیر موصوف نے کہا کہ طبی ویلیو ٹورزم کو فروغ دینے کے لئے اس نوعیت کے امکانات کو تلاش کیا جانا چاہئے ۔ انہوں نے مزیدکہا ،‘‘ گزشتہ چند سالوں میں طبی ویلیو سفر نے بڑی مقبولیت حاصل کرلی ہے اور اب ہندوستان ،ایشیا میں سب سے تیز بڑھنے والے طبی سیاحت مراکز میں سے ایک ہے۔’’
ادویہ کے روایتی نظام کی اہمیت کو اجاگر کرتے ہوئے مرکزی وزیر نے کہا ،‘‘ ہندوستان نے اپنے آپ کو آیوش کا ایک مرکز توجہ کے طور پر ثابت کیا ہے۔ حالیہ دنوںمیں عزت مآً ب وزیر اعظم نریندرمودی نے ‘آیوش مارک’ کو شروع کرنے کا اعلان کیا ہے۔ یہ ہندوستان میں آیوش مصنوعات کو اعتباراورسند مہیا کرے گا اورروایتی طبی صنعت کو فروغ دے گا۔آیوروید علاج کے لئے دوسرے ممالک سے ہندوستان آنے والوں کے لئے خصوصی ویزا زمرہ بنایا گیا ہے۔ آیوروید علاج کے حصول کے لئے 165 ممالک کے ساتھ طبی ویزا اور طبی عیادت کرنے والے ویزا کی گنجائش پیدا کی گئی ہے۔’’
اپنے خطاب کا اختتام کرتے ہوئے ڈاکٹر منسکھ مانڈویا نے ہر شخص سے اپیل کی کہ طبی سیاحت شعبے کو مستحکم کرنے اور ‘ اتتھی دیبو بھیا ’ کے جذبے کے ساتھ ہندوستان کو ایک عالمی طبی مرکز بنانے کے لئے کہ وہ اپنی تجاویز اشتراک کریں ۔ یہ نہ صرف طبی سیاحت اورصحت نگہداشت شعبے کے لئے مفید ہوگا بلکہ ہماری خدمت صنعت کے لئے بھی مفید ہوگا۔
حالیہ دنوںمیں طبی سیاحت انڈیکس 21-2020 ، طبی سیاحت ایسوسی ایشن کے ذریعہ جاری کیا جاچکا ہے۔ اس کے مطابق ہندوستان فی الحال ٹاپ 46 ممالک میں 10ویں مقام ، ٹاپ 20 ویلنس سیاحت بازاروں میں 12ویں مقام اور ایشیا پیسفک خطے میں 10 ویلنس سیاحت بازاروں میں 5ویں مقام پرہے۔ ہندوستان میں علاج کی قیمت امریکہ میں علاج کی قیمت سے 65سے 90 فیصد تک کم ہے۔ ہندوستان میں 39 جے سی آئی اور 657 این اے ڈی ایچ منظورشدہ اسپتال ہیں، جو گلوبل کوالٹی معیارات اور بینچ مارکو ں کے برابر ہیں یا بہتر ہیں۔